62022CO0426_INF
Domstolens kendelse (Sjette Afdeling) af 20. juni 2023 –SOLE-MiZo mod Nemzeti Adó- és Vámhivatal Fellebbviteli Igazgatósága
(Sag C-426/22) (
1
)
(Præjudiciel forelæggelse – det fælles merværdiafgiftssystem – direktiv 2006/112/EF – artikel 183 – effektivitetsprincippet og princippet om afgiftsneutralitet – fradrag for indgående afgift – tilbagebetaling af det overskydende beløb – beregning af renter, der er påløbet som følge af, at overskydende fradragsberettiget moms, som er tilbageholdt i strid med EU-retten, ikke har været til rådighed – pengeforringelse)
Harmonisering af afgiftslovgivningerne – det fælles merværdiafgiftssystem – fradrag for indgående afgift – betingelser for udøvelse af fradragsretten – tilbagebetaling af det overskydende beløb – effektivitetsprincippet og princippet om afgiftsneutralitet – beregning af renter, der er påløbet som følge af, at overskydende fradragsberettiget moms, som er tilbageholdt i strid med EU-retten, ikke har været til rådighed – manglende kompensation for pengeforringelse, som fratager den afgiftspligtige en passende kompensation – ikke tilladt
(Rådets direktiv 2006/112, art. 183)
(jf. præmis 37-49 og 54 samt konkl.)
Konklusion
Artikel 183 i Rådets direktiv 2006/112/EF af 28. november 2006 om det fælles merværdiafgiftssystem samt effektivitetsprincippet og princippet om afgiftsneutralitet
skal fortolkes således, at
de er til hinder for en praksis i en medlemsstat, hvorefter renter af den fradragsberettigede overskydende merværdiafgift (moms), som denne medlemsstat i strid med EU-retten har tilbageholdt ud over en rimelig frist, beregnes ved anvendelse af en sats svarende til nationalbankens basisrentesats, forhøjet med to procentpoint, når renterne af nævnte overskydende moms påløber i en periode mellem fristdatoen for angivelsen for en given måned og fristdatoen for angivelsen for den følgende måned, uden at anvende en rente, der skal kompensere for den pengeforringelse, der sker over tid, og som har fundet sted efter denne periode, og som løber indtil en dato, der dels ligger efter afsigelsen af dommen, hvorved Domstolen fastslår denne tilsidesættelse af EU-retten, dels ligger før den effektive betaling af renter af nævnte overskydende moms, for så vidt som den nævnte praksis kan fratage den afgiftspligtige person en passende kompensation for det tab, der er opstået som følge af den manglende rådighed over de pågældende beløb, og ikke kan kompensere for den økonomiske byrde af de uberettiget tilbageholdte afgiftsbeløb.
(
1
) – EUT C 340 af 5.9.2022.